CELEX: C2007/117/48
Language: et
Date: 2007-05-26 00:00:00
Title: Kohtuasi T-92/07 P: 28. märtsil 2007 esitatud apellatsioonkaebus Euroopa Ühenduste Avaliku Teenistuse Kohtu 16. jaanuari 2007 . aasta otsuse peale kohtuasjas F-3/06: Frankin jt vs. komisjon

26.5.2007   
            
            
               ET
            
            
               Euroopa Liidu Teataja
            
            
               C 117/31
            
         28. märtsil 2007 esitatud apellatsioonkaebus Euroopa Ühenduste Avaliku Teenistuse Kohtu 16. jaanuari 2007. aasta otsuse peale kohtuasjas F-3/06: Frankin jt vs. komisjon
   (Kohtuasi T-92/07 P)
   (2007/C 117/48)
   Kohtumenetluse keel: prantsuse
   Pooled
   
      Apellatsioonkaebuse esitaja: Jacques Frankin (Sorée, Belgia) ja 482 teist apellatsioonkaebuse esitajat (esindaja: advokaat F. Frabetti)
   
      Teised menetluspooled: Euroopa Ühenduste Komisjon
   Hagejate nõuded
   
               —
            
            
               Tühistada Avaliku Teenistuse Kohtu 16. jaanuari 2007. aasta otsus kohtuasjas F-3/06, mille põhiesemeks oli tühistamishagi komisjoni 10. juuni 2005. aasta sõnaselge otsuse peale, millega komisjon keeldus apellatsioonkaebuse esitajatele personalieeskirjade artikli 24 kohase abi andmisest;
            
         
               —
            
            
               teha otsus kohtukulude ja tasude kohta ning mõista need välja komisjonilt.
            
         Väited ja peamised argumendid
   Apellatsioonkaebuse esitajad väidavad apellatsioonkaebuse toetuseks, et jättes nende hagi esimeses kohtuastmes rahuldamata, rikkus Avaliku Teenistuse Kohus õigusnormi, kui ta analüüsis esimeses kohtuastmes esitatud väiteid, mis tuginesid esiteks personalieeskirjade artikli 24 ja hoolitsemiskohustuse rikkumisele ning teiseks mittediskrimineerimise põhimõtte rikkumisele.